Nog net 55 in Gauteng soek skool | Netwerk24
Nog net 55 in Gauteng soek skool
17 Februarie 2017 19:33
Die getal leerlinge wat wag om in Gautengse skole geplaas te word, het sedert verlede Donderdag van 4 256 leerlinge tot 55 leerlinge verminder.Volgens Oupa Bodibe, woordvoerder van die Gautengse onderwysdepartement, is 13 uit die 15 distrikte in Gauteng se leerlinge almal geplaas.“Die oorblywende 55 leerlinge is van die distrikte Johannesburg-Sentraal en -Oos,” het Bodibe gesê.Verlede Dinsdag moes daar nog 8 409 leerlinge geplaas wordBodibe het gesê baie van die leerlinge het eers in Januarie aansoek gedoen en nie teen die afsnydatum verlede jaar nie.Die departement het in Januarie duisende laat aansoeke ontvang. Die sperdatum vir aansoeke om vanjaar in ’n skool geplaas te word, was 1 Junie verlede jaar.“Die departement het in Januarie 19 536 nuwe aansoeke ontvang,” sê Bodibe.Die departement het tot dusver 331 625 aansoeke verwerk.Die departement het ook met ’n opname begin om vas te stel hoekom ouers so laat aansoek gedoen het om hul kinders in ’n skool te plaas.
Onderrig is die sterkste wapen, sê Radebe